“ทองคำ” ปรับขึ้นเช้านี้ 100 บ. รูปพรรณขาย 31,800 บ.
ราคาทองคำในประเทศเปิดตลาดเช้านี้ ปรับราคาขึ้น 100 บาท หลังได้รับแรงหนุนจากสกุลเงินดอลลาร์อ่อนค่า และการชะลอตัวของอัตราผลตอบแทนพันธบัตรสหรัฐฯ ทำให้ราคาทองรูปพรรณขาย 31,800 บาท
“ทองคำไทย” เช้านี้เปิดตลาดปรับขึ้น 100 บ. รูปพรรณขาย 31,800 บ.
21 เม.ย. 2565

ผู้สื่อข่าวรายงานว่า ราคาทองคำในประเทศวันนี้ (21เม.ย.65) เปิดตลาดการซื้อขายปรับราคาขึ้น 100 บาท  จากราคาปิดตลาดวานนี้(20 เม.ย.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.23 น.ทองคำแท่ง 96.5 % ประกาศราคาครั้งที่ 1 รับซื้อเข้าบาททองคำละ 31,200 บาท ขายออกบาททองคำละ 31,300 บาท
ส่วนทองรูปพรรณ 96.5% รับซื้อเข้าบาททองคำละ 30,638.36 บาท ขายออกบาททองคำละ 31,800 บาท
ขณะที่ราคาทองคำ Spot เช้านี้เคลื่อนไหวบริเวณ 1,954 ดอลลาร์  ส่วนราคาทองคำโคเม็กซ์สหรัฐปิดตลาดเมื่อคืนที่ผ่านมาลดลง 3.4 ดอลลาร์ อยู่ที่บริเวณ 1,955.6 ดอลลาร์ เนื่องมาจากได้รับแรงกดดันจากการคาดการณ์กรณีที่ธนาคารกลางสหรัฐ หรือ เฟด จะเร่งปรับขึ้นอัตราดอกเบี้ย เพื่อสกัดเงินเฟ้อ แต่ทั้งนี้ ราคาทองคำขยับลงได้เพียงเล็กน้อย จากแรงหนุนสกุลเงินดอลลาร์อ่อนค่าและการชะลอตัวของอัตราผลตอบแทนพันธบัตรสหรัฐ